Diari Oficial de la Generalitat Valenciana


Sumari del DOGV 3385, del 02-12-1998 (1998/9907)

Informació pública de l'alternativa tècnica de programa de desenvolupament de l'actuació integrada en sòl urbà de la Unitat d'Execució Residencial Número 2 (UER 2) de Marines.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3385

Data del DOGV
:   02-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/9907


Organisme emissor
:   Zonario, SL

Tipus de document
:   Anunci

Informació pública de l'alternativa tècnica de programa de desenvolupament de l'actuació integrada en sòl urbà de la Unitat d'Execució Residencial Número 2 (UER 2) de Marines. [1998/M9907]
  
La mercantil Zonario, SL ha formulat l'alternativa tècnica de programa de desenvolupament de l'actuació integrada en sòl urbà de la Unitat d'Execució Residencial Número 2 (UER 2) de Marines, compost de memòria justificativa i d'avantprojecte d'urbanització.
  
En compliment del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació publica l'esmentada alternativa tècnica i es fa constar el següent:
  
Característiques essencials de la iniciativa:
  
El document té per objecte programar la gestió i urbanització de la Unitat d'Execució Residencial en Sòl Urbà UER-2, amb la seua ordenació detallada en les Normes Subsidiàries del Planejament de Marines, aprovades definitivament el 5 de desembre de 1995. Les disposicions de les Normes Subsidiàries que afectaven la zona que ens ocupa s'indiquen en el capítol 5, actuacions sistemàtiques en sòl urbà.
  
L'alternativa tècnica i tota la documentació complementària presentada davant l'Ajuntament ha sigut dipositada i protocol·litzada en acta per a la seua exposició pública en la notaria territorialment competent, que és la dels senyors Juan Francisco Herrera García-Canturri, i Miguel Roca Falcó, domiciliada en Gerardo Ferrero, número 3, porta 1, de la ciutat de Lliria; aquesta està a disposició dels interessats des de la data de publicació d'aquesta informació pública i pels terminis que estableix la LRAU. Igualment i als efectes de pertinència s'ha dipositat en l'Ajuntament de Marines amb data 30 d'octubre de 1998 un exemplar per a exposar-lo públicament.
  
Així se sotmet a informació pública de conformitat amb el que disposa l'article 48.1 i l'article 46.3 de la LRAU l'esmentada alternativa tècnica de la unitat d'execució per termini de 20 dies, a comptar des de l'última publicació d'aquest anunci en un diari i el Diari Oficial de la Generalitat Valenciana.
  
En el període de pública exposició qualsevol interessat podrà formular al·legacions, proposicions juridicoeconòmiques en competència i alternatives tècniques a l'actuació proposta, així com podrà obtindre còpies de l'acta de la documentació protocol·litzada, o sol·licitar l'exhibició d'aquesta en l'horari d'atenció al públic del despatx de notaria.
  
Igualment, els interessats podran consultar la documentació dipositada en l'Ajuntament als mateixos efectes que els esmentats pels articles 46 i 48 de la LRAU en l'horari d'atenció al públic, de 10.00 a 14.00 hores.
  
El present anunci es publicarà igualment en el Butlletí Oficial de la Província perquè valga d'anunci als propietaris desconeguts o a aquells l'adreça dels quals no constara, o constara erròniament, en el registre cadastral, de conformitat i als efectes establits en l'article 59.4 de la Llei 30/1992 de Règim Jurídic de les Administracions Públiques i del Procediment Administratiu Comú; aquest anunci tindrà la consideració d'edicte.
  
Als efectes legals de pertinència.